recursal/SuperWikiNEXT-32B huggingface dataset:
Неформално, мерата ги пресликува собирите во ненегативни реални броеви, така да повеќе собири се пресликуваат во поголеми броеви.
**Мера**, во математиката, концепт при кој на дадено множество од некој простор му се придружува ненегативен реален број.

Грубо и лаички кажано, мерата означува *колку од просторот зафаќа множеството*. Таа се воведува од практични причини во реалниот Евклидов простор. *Мерата* во еднодимензионалниот Евклидов простор е всушност *должина*, во дводимензионалниот е *плоштина*, додека во тридимензионалниот - *волумен*. За сите димензии над третата се користи само терминот *мера*.

Конструкција на мерата
----------------------

Едни од наједноставните подмножества од множеството реални броеви се интервалите. Особено важни се *отворените интервали* од облик

{\displaystyle (a,b)=\{x\in \mathbb {R} |a<x<b\}}
бидејќи секое непразно и отворено подмножество од реалните броеви може да се претстави како преброива унија од отворени интервали. Логички, доволно е да се воведе мера најпрво за отворени интервали, а потоа таа да се прошири на произволни подмножества од реалните броеви. За отворените интервали дефинираме должина {\displaystyle \ell } со:

{\displaystyle \ell (a,b)=b-a}
Нека {\displaystyle E\subseteq \mathbb {R} } е произволно подмножество од реалните броеви, а {\displaystyle \{I\_{n}\}\_{n\in \mathbb {N} }} е произволна фалимија отворени интервали таква што:

{\displaystyle E\subseteq \bigcup \_{n\in \mathbb {N} }I\_{n}={\mathcal {U}}}
Дефинираме **надворешна мера на множеството E** - *m\*(E)* со:

{\displaystyle m^{\*}(E)=\inf \_{E\subseteq {\mathcal {U}}}\left\{\sum \_{n=1}^{\infty }\ell (I\_{n})\right\}}
Нека {\displaystyle E\subseteq \mathbb {R} } е произволно подмножество од реалните броеви. По дефиниција, за {\displaystyle E} велиме дека е мерливо множество ако:

{\displaystyle \left(\forall A\subseteq \mathbb {R} \right),\,\,\ m^{\*}(A\cap E)+m^{\*}(A\cup E^{c})=m^{\*}(A)}
Ако {\displaystyle E} е мерливо множество, тогаш надворешната мера на {\displaystyle E} се вика Лебегова мера на {\displaystyle E}, и пишуваме:

{\displaystyle m(E)=m^{\*}(E)}

Својства на мерата
------------------

Најважните својства на мерата се:

* **Преброива субадитивност:** за произволна фамилија множества {\displaystyle \{E\_{n}\}\_{n\in \mathbb {N} }} важи:

{\displaystyle m\left(\bigcup \_{n=1}^{\infty }E\_{n}\right)\leq \sum \_{n=1}^{\infty }m(E\_{N})}
специјално, ако фамилијата е дисјунктна, т.е. ако {\displaystyle E\_{i}\cap E\_{j}=\emptyset ,\;i\neq j}, тогаш важи:

{\displaystyle m\left(\bigcup \_{n=1}^{\infty }E\_{n}\right)=\sum \_{n=1}^{\infty }m(E\_{N})}
* Ако за фамилијата множества {\displaystyle \{E\_{n}\}\_{n\in \mathbb {N} }} со конечна мера важи: {\displaystyle E\_{1}\supseteq E\_{2}\supseteq \dots \supseteq E\_{n}\supseteq \dots }, тогаш:

{\displaystyle m\left(\bigcap \_{n=1}^{\infty }E\_{n}\right)=\lim \_{n\to \infty }m(E\_{n})}

Поврзано
--------

* Количество
* Должина
* Плоштина
* Волумен

|  |  |
| --- | --- |
| Stub icon | *Оваа статија од областа на математиката е никулец. Можете да помогнете со тоа што ќе ја проширите.** п
* р
* у
 |
Кифли.
**Кифла** е вид на фино печиво со солен или сладок фил, обично во форма на полукруг (полумесечина).

Кифлите се приготвуваат од тесто (брашно, јајца, масло, квасец, млеко...) кои се рассукуваат во форма на круг. Потоа кругот се дели на 6 до 8 еднакви делови. Секој дел се полни со фил и замотува (свива). Потоа вака замотаните делови се ставаат во тепсија и се печат во рерна.

Филот може да биде солен (јајца со сирење, шунка и слично) или сладок (џем, крем, шеќер, мак со шеќер и слично).

На германски јазик, кифла се нарекува *Kipferl*.

Поврзано
--------

|  |  |
| --- | --- |
|  | „Кифла" на Ризницата ? |

* Печиво
* Леб
*„'Ние не сме ангели"'* (англиски: *We're No Angels*) - американски филм од 1955 година, во режија на Мајкл Куртиз, по сценариото на Раналд Мекдаугал. Во главните улоги настапуваат: Хемфри Богарт, Питер Јустинов, Алдо Реј, Глорија Талбот, Лео Карол, Џоан Бенет, Џон Баер и Бејсил Ретбоун. Филмот е снимен според драмата „Моите три ангели" на Семјуел и Бел Спевак, а во 1989 година е снимена нова верзија на филмот, во режија на Нил Џордан.

Содржина
--------

Пред Божиќ, тројца затвореници, Џозеф (го игра Богарт), Алберт (го игра Реј) и Жил (го игра Устинов) успеваат да побегнат од Ѓаволскиот остров. Привремено засолниште неоѓаат во еден мал колонијален град, со намера само да преноќат, но тие решаваат да му помогнат на љубезното семејство Дукотел кое се соочува со проблеми: сопственикот на дуќанот, Феликс Дукотел (го игра Карол) се наоѓа во финансиски проблеми поради кои му се заканува неговиот братучед Андре Трошар (го игра Ретбоун), а неговата ќерка, Изабел (ја игра Талбот) е вљубена во родината Пол Трошар (го игра Баер). Затворениците му помагаат на Феликс да заработи некоја пара, а потоа организираат убава божиќна вечера. Утредента пристигнуваат Андре и Пол Трошар при што богатиот Андре сака да ги прегледа финансиските книги. Затворениците најпрвин ѝ помагаат на Изабел да се сретне со Пол, но сфаќаат дека тој нема намера да се омажи со неа, туку сака да го наследи богатството на Андре Трошар. Во една кутија, затворениците чуваат мала, отровна змија, а Андре им ја одзема кутијата и набргу умира, каснат од змијата. Џозеф набрзина пишува лажен тестамент во кој Андре им го остава богатството на Пол и на Феликс, но Пол го уништува тестаментот, со намера да го наследи целото богатство. Тогаш, змијата го каснува и него, така што и тој умира. Во домот на Дукотел пристигнува младиот воен доктор, а затворениците му средуваат средба со Изабел. На крајот од филмот, тројцата заробеници се подготвени да се качат на бродот со кој треба да го напуштат островот, меѓутоа се премислуваат и се враќаат назад во затворот.

Наводи
------

1. ↑  „HRT (пристапено на 3.11.2017)". Архивирано од изворникот на 2017-11-18. Посетено на 2017-11-26.
2. ↑  „HRT (пристапено на 3.11.2017)". Архивирано од изворникот на 2017-11-18. Посетено на 2017-11-26.
*За главниот град на Понпеј, видете Колонија.*
Поглед кон Колонија.
**Колонија** (*Colonia*) е главниот град на сојузната држава Јап во Микронезија. Градот е административен центар на островотЈап и на уште 130 мали атоли. Според податоците од 2010 година, градот имал население од 9.054 жители. Колонија има неколку хотели и пристаниште. Градот бил споменат од шпански мисионери кои биле испратени во тогашната шпанска колонија.

Наводи
------

1. ↑
2. ↑  Yap Missionaries

Надворешни врски
----------------

* Биро за посетители на Јап

Координати: 9°31′N 138°08′E﻿ / ﻿9.517° СГШ; 138.133° ИГД﻿ / 9.517; 138.133

|  |  |
| --- | --- |
| Stub icon | *Оваа статија СД Микронезија е никулец. Можете да помогнете со тоа што ќе ја проширите.** п
* р
* у
 |
Меморијален објект на местото на поранешниот логор.
**Нидерхаген** (германски: *Niederhagen*) бил нацистички концентрационен логор на периферијата на Бурен-Вевелсбург, кој постоел од 1941 до 1943 година кога беше распуштен.

Оперирање
---------

Од мај 1939 година, на место постоел мал логор, сателитскиот логор Вевелбург на концентрациониот логор Захсенхаузен. Затворениците биле користени како работници-робови за развој на замокот Вевелсбург, кој - според плановите на Химлер - требало да биде „центарот на светот" по „Конечната победа". Првите 100 затвореници дошле од концентрациониот логор Заксенхаузен. Отпрвин затворениците биле сместени во шатори во подножјето на ридот на кој се наоѓал замокот, подоцна во колиби на ридот спроти замокот Вевелсбург (Кукампсберг).

Следувала преселба во новоизградениот камп во предградието на Нидерхаген, Вевелсбург. Во септември 1941 година, кога логорот станал независен концентрационен логор под името *Концентрационен логор Нидерхаген*, таму имало интернирани 480 затвореници. Од 1941 година, сè повеќе затвореници надвор од Германија биле затворени во логорот. Околу 3.900 затвореници биле Јеховини сведоци, политички затвореници, Синти и Роми, Јениче, хомосексуалци, Евреи, воени заробеници и принудни работници од Полска, Советскиот Сојуз (исто така воени заробеници), Чехословачка, Франција, Холандија и Белгија. Скоро третина од нив не го преживеале затворот. Евидентирана е смртта на 1.285 затвореници. Тие починале од глад, студ, болести и последици од лошо постапување. Во 1942 година, специјално за логорот бил изграден крематориум. Гестапо исто така го користел логорот како место за погубувања. Вкупно 56 лица од Вестфалија-Липе, вклучувајќи жени и деца, биле погубени таму по наредба на Хајнрих Химлер. Во периодот од 1 септември 1941 до 1 мај 1943 година, логорот бил независен концентрационен логор. Претходно, бил сателитски логор најпрво на Заксенхаузен, а потоа и на концентрациониот логор Бухенвалд. Од 1943 година, во Нидерхаген биле затворени само 50 лица, а на 2 април 1945 година, Денес, поранешната кујна во логорот ја сместува локалната противпожарна станица на волонтерската противпожарна служба и некои станови, портата сега е двосемејна куќа, додека станбениот имот е изграден над остатокот од поранешниот камп.

Наводи
------

1. 1 2  „Internet-Portal 'Westfälische Geschichte'". *www.lwl.org*. 25 March 2014.
2. ↑  Kirsten John-Stucke. „22. September 1934 - Übernahme der Wewelsburg durch Heinrich Himmler" (германски). Internet-Portal 'Westfälische Geschichte. Посетено на 14 December 2011.

Надворешни врски
----------------

* Концентрационен логор Нидерхаген

Координати: 51°36′27.79″N 8°39′42.93″E﻿ / ﻿51.6077194° СГШ; 8.6619250° ИГД﻿ / 51.6077194; 8.6619250
**Кооперативниот мат** претставува шаховска композиција, во која целта е да се матира противничкиот крал, а притоа фигурите на двете страни да соработуваат за да се оствари целта. Во ваквите композиции, на потег секогаш е оној, чијшто крал треба да биде матиран, освен ако не е наведено поинаку. Иако, обете страни соработуваат, при решавање на овие задачи, важат стандардните шаховски правила.

Со цел да се зголеми популарноста во решавањето на ваквите шаховски композиции, денес постојат композиции, во кои можно е да се објави кооперативен мат на повеќе начини, односно задачите имаат повеќе решенија. Исто така, голем е бројот и на т.н. шаховски близнаци, односно композиции во кои се можни повеќе решенија, но доколку настанат мали промени на позицијата на таблата; и на т.н. дуплекс композиции, во кои обете страни се во можност со меѓусебна соработка во ист број на потези да го матираат белиот или црниот крал.
**Кристина Хвиде** (околу 1145 – в. 1200) била кралица на Шведска како сопруга на кралот Чарлс VII и мајка на шведскиот крал Сверкер II.

Живот
-----

Кристина *Стигсдатер* била ќерка на данскиот благородник Стиг Токесен (починал во 1150 година) од семејството Хвиде од Сканија (тогашна данска провинција) и данската принцеза Маргарет од Данска, која била ќерка на Кануте Лавард. Таа била во брак со шведскиот крал Чарлс VII во 1163 година (или 1164 година) и била во Шведска позната како кралица Кристина. Во 1163 година, шведскиот јарл Гуторм ја поздравил во Сканија и отпатувал со неа во Шведска, но се претпоставува дека церемонијата се одржала по инаугурацијата на новиот надбискуп Стефан (архиепископ од Упсала) во 1164 година. Кога нејзиниот сопруг бил сменет во 1167 година, таа побегнала во Данска со својот син.

Датумот на нејзиното раѓање и смрт не е познат, но предложено е да бидат в. 1145 и в. 1200 соодветно.

**Деца**

* Сверкер II од Шведска (1164–1210), крал на Шведска 1195–1208.

Наводи
------

* Åke Ohlmarks: *Alla Sveriges drottningar* (Сите кралици на Шведска) (шведски)


|  |
| --- |
| Кристина Хвиде **Роден(а):** 1145  **Починал(а):** 1200
Предлошка:S-roy |
| Претходник**Brigida Haraldsdotter** | **Queen consort of Sweden**1163–1167 | Наследник**Cecilia Johansdotter** |
Насе Насев
**Насе Насев** (роден во Кочани во 1943 година) е поранешен борач и тренер на БК „Спартак" - Кочани, долгогодишен селектор на македонската репрезентација во борење - слободен стил.

Долгогодишен инструктор на ФИЛА и Директор на голем број на светски семинари.

Учесник е на десет летни и Зимски олимписки игри како селектор и како спортски директор на Македонскиот олимписки комитет.

Како спортски директор и под негово раководство, освоен е и единствениот олимписки медал од осамостојувањето на Република Македонија (бронзен медал од ЛОИ СИДНЕЈ 2000 година, со Могамед Ибрагимов).

За својата работа и ангажман во борењето има добиено Трофеј и Златен беџ на Меѓународниот олимписки комитет ИОК. Во 1997 г. влезе меѓу великаните на Македонскиот олимписки комитет (МОК), што претставува посебна чест за секој спортист и спортски работник во нашава земја.

Во моментов ја извршува функцијата спортски директор на МОК.
**Лоренс (Лари) Ернест Ларсон** (англиски: *Lawrence (Larry) Ernest Larson*, р. 17. ноември 1957 година) е американски инженер. Ларсон беше декан „Фамилија Соренсен" на Школата за инженерство при Брауновиот универзитет во Провиденс, Род Ајленд, САД меѓу 2011-2022 година. Тој е член на ИЕЕЕ. Во текот на својата кариера, Ларсон има објавено над 300 научни трудови и доделени му се повеќе од 40 патенти.

Ларсон израснал во Тенеси и Мериленд, пред да дипломира на отсекот за електротехника при Корнеловиот универзитет. Веднаш по завршување на студиите, продолжува со своето образование и се стекнува со титулата доктор на науки на Калифорнискиот универзитет, Лос Анџелес. По докторатот, работи како истражувач во истражувачките лаборатории „Хјуз" во Малибу, Калифорнија, САД. По околу една деценија на таа позиција, Ларсон се враќа во академските кругови и постанува дел од професоријатот на Калифорнискиот универзитет, Сан Диего. На овој универзитет ја развива својата кариера и постанува директор на Одделот за електротехника и компјутерско инженерство. Во 2011 година, Ларсон се сели на источниот брег на САД и постанува прв декан на Брауновата Школа за инженерство. Во текот на неговиот мандат како декан, Школата добива поголема репутација на национално и меѓународно ниво, ги проширува своите програми и добива дополнителна зграда со лаборатории и истражувачки центри.

Лари Ларсон беше оженет со Керол Фридман Ларсон, со која се познаваа од факултетските денови, до нејзината смрт во 2018 година. Тие имаат две деца.

Наводи
------

1. ↑  March 3; Lewis 401-863-2476, 2011 Media contact: Richard. „Larson named inaugural dean for School of Engineering". *news.brown.edu* (англиски). Посетено на 2020-05-03.
2. ↑  *ieeexplore.ieee.org*. Посетено на 2020-05-03. Отсутно или празно `|title=` (help)
3. 1 2  „Lawrence E. Larson". *libraries.ucsd.edu*. Посетено на 2020-05-03.
4. 1 2  „Distinguished Classmates of Cornell 1979 honored at the 35th Reunion". *79classmates.net*. Посетено на 2020-05-03.
5. ↑  „Brown 250: Larry Larson | School of Engineering". *www.brown.edu*. Архивирано од изворникот на 2019-02-13. Посетено на 2020-05-03.
**Населица** (грчки: *Ανασελίτσα*, *Анаселица*, турски: *Nasliç*, *Наслич*) — историско-географска област во Егејска Македонија. Крајот се нарекува и **Населичко** или **Лапчишко**. Своевремено подрачјето ја сочинувало управната единица Населичка каза.

Областа ги опфаќа селата во денешната општина Горуша, во источното подножје на разгранокот на истоимената планина Горуша и селата во западното подножје на планината Сињак. На север се граничи со Костурско (по реката Беливод), на југ со Гребенско, а на исток со Кожанско. Низ областа тече реката Бистрица. Главен град на областа традиционално е Лапчишта (денес Неаполи), кој во османлиско време понекогаш се нарекувал и Населица.

Историја
--------

Оваа област во минатото била населена исклучиво со Македонци, за што сведочи османлискиот историчар Ќатип Челебија (Хаџи Калфа) во неговото дело „Румелија и Босна" од XVII век, како и македонските имиња на речиси сите населени места во областа пред нивното присилно преименување во 1920-тите.

На почетокот на ΧΧ век, со исклучок на неколку македонски села, главнината од населението во областа се состоела од Грци христијани и гркојазични муслимани наречени Валахади.

Наводи
------

1. ↑  „Румелија и Босна" од Хаџи Калфа на германски во превод на Јозеф фон Хамер
2. ↑  Кѫнчовъ, Василъ (1911). *Орохидрография на Македония*. Пловдивъ: Издава Българското книжовно дружество въ София, Печатница Хр. Г. Дановъ. стр. 67.

Надворешни врски
----------------

* Попис на населените места на Населичката каза од „Македонија. Етнографија и статистика" на Васил К’нчов, 1900 г.
* Стара карта на Населица со нејзините граници
**Лоренс В. Ледвин** (28 септември 1880 – 26 септември 1932) бил американски политичар и адвокат.

Роден во Келнерсвил, Висконсин, во градот Френклин, округот Манитовок, Висконсин, Ледвин предавал на училиште во округот Манитовок. Во 1906 година, Ледвин дипломирал на Правниот факултет на Универзитетот во Висконсин, а потоа практикувал право во Манитовок и во Две Реки, Висконсин. Ледвин потоа служешл во Државното собрание на Висконсин од 1905 до 1911 година и бил републиканец.

Потоа служел во морнарицата на Соединетите држави за време на Првата светска војна. Ледвин помогнал да се организира Државната банка на Манитовок.

Ледвин починал од емболија во болница во Манитовок, Висконсин на 26 септември 1932 година.

Наводи
------

1. ↑  „Biographical Sketches". *Blue Book of the State of Wisconsin*. State of Wisconsin. 1909. стр. 1125. Посетено на 2020-06-25 – преку Google Books.
2. ↑  „Lawrence Ledvina, Manitowoc, Dead". *The Capital Times*. 1932-09-26. стр. 1. Посетено на 2020-06-25 – преку Newspapers.com.
*Насмеаниот кавалер*, 1624
***Насмеаниот кавалер*** (1624) е славна слика од холандскиот барокен сликар Франс Халс. Моменталниот наслов ѝ е всушност измислен во Викторијанското доба; човекот на сликата впрочем дава енигматична насмевка. Композицијата е жива и спонтана, но и покрај очигледниот труд вложен во раскошната свилена облека, гледано од блиску, сликата е сликана со долги, брзи потези.

Портретот е потпишан во горниот десен агол со „Æ'TA SVÆ 26/A°1624", што е скратено од „aetatis suae 26, anno 1624" на латински и значи дека портретот бил изработен кога насликаниот имал 26 години во 1624 г. Неговиот идентитет не непознат; при набавката на сликата во 1865 од страна на таткото на Ричард Волес, Ричард Симор-Конвеј, таа била едноставно наречена „Портрет на младич". Денес таа се чува во Волесовата збирка во Лондон.

Платното е со димензии 83 × 67.3 cm.

Наводи
------

* Гардиан Артс - За Насмеаниот кавалер од Џонатан Џонс, сабота, 5 август 2000. (пристапено во ноември 2005) (англиски)
Лече ноќе
Плоштад во Лече
Лече снимен од авион
**Лече** (италијански *Lecce*) — град во јужна Италија, главен град на регионот Апулија и на истоимената провинција, сместен во областа Саленто. Овој град е особено важен поради бројните културно-уметнички знаменитости од периодот на барокот

Географска местоположба
-----------------------

Лече се наоѓа на 11 км оддалеченост од јадранскиот брег и на 23 км од јонскиот.

Растојанието од другите поголеми градови во Апулија е следново:

* 287 км од Фоџа
* 216,1 км од Барлета
* 211,1 км од Андрија
* 203 км од Трани
* 152,9 км од Бари
* 109 км од Таранто
* 39,2 км од Бриндизи

Римскиот амфитеатар во Лече

Клима
-----

Климата во Лече е генерално средоземна, со понекои влијанија кои се должат на континенталната клима.

| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Просек |
| --- | --- | --- | --- | --- | --- | --- | --- | --- | --- | --- | --- | --- | --- |
| Максимална средна температура (°C) | 13 | 13 | 16 | 19 | 24 | 28 | 31 | 31 | 27 | 22 | 17 | 14 | 21,2 |
| Минимална средна температура (°C) | 5 | 5 | 6 | 9 | 12 | 16 | 19 | 19 | 17 | 13 | 9 | 6 | 11,3 |

Збратимени градови
------------------

* Мурција од Шпанија
* Скопје од Република Македонија
* Палермо од Италија
* Верона од Италија

Надворешни врски
----------------

* Официјално мрежно место на општина Лече

|  |  |
| --- | --- |
| Stub icon | *Оваа статија место во Италија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 139539651
* LCCN: n79021784
* GND: 4074074-2
* SUDOC: 16542365X
* NKC: ge942026

 |

 |
**Логичка грешка** или **логичка заблуда** (уште и „**софизам**"; **логичка замка**) — грешка во расудувањето во логиката и реториката која води до неправилно аргументирање, а оттука и до погрешно сфаќање или претпоставка. Логичките грешки често звучат реторички убедливо, бидејќи се потпираат на емотивните импулси кај слушателот или противникот (на пример, повикување на чувствата), или на евристиките создадени од општествените заемодејства меѓу луѓето (на пример, аргумент од авторитет). 

Кога даден аргумент е „логички неважечки", тоа не означува само по себе дека заклучокот му е грешен; тоа само значи дека до заклучокот не би можело да се дојде по пат на тој аргумент. Логичките грешки најчесто се користат случајно, непромислено, но тие исто така можат да се користат со промисла, со цел победа во спор, без притоа на вистината да и се дава значење.

Логичките заблуди обично се класифицираат како неформални (претпоставката не го поткрепува претставениот заклучок, односно содржината е неправилна, но аргументот е правилно составен), или формални (кај нив самиот логички состав е неправилен).

Наводи
------

1. ↑  Bassham, Irwin, Nardone & Wallace (2010), стр. 119.
2. 1 2  Jackson & Newberry (2012), стр. 91.
3. ↑  Dowden (2010).
**Никола Пандески** (роден на 27 ноември 1948

 година во Охрид - починал на 18 август 2006

 година во Охрид) — македонски математичар и редовен професор на Природно-математичкиот факултет во Скопје.

Животопис
---------

### Образование

Никола Пандески е роден во 1948 година во Охрид, а починал во Охрид во 2006 година. Основно и средно образование завршил во Охрид. Во 1971 година дипломирал на Групата за математика при Природно-математичкиот факултет во Скопје. Во 1972 година бил избран за асистент на Институтот за математика при ПМФ во Скопје, а во 1971 година се запишал на постдипломски студии на Институтот. Магистерскиот труд „*Лиеви групи и петтиот проблем на Хилберт*" го одбранил во јануари 1977 година. Во 1984 година ја одбранил докторската дисертација „*Максимални идеали на алгебрата Н∞ од ограничени аналитички функции во единичната топка од Sp."*

### Работен век

Во 1984 година бил избран во звањето доцент по математичка ана­лиза, во 1993 година за избран за вонреден професор, а во 1998 година за редовен професор по математичка анализа на Институтот за математика при Природно-математичкиот факултет во Скопје. Изведувал настава по комплексни функции, бројчена анализа за групата математика математика I и II за физичари, математика I за групата математика-физика, диференцијално и интегрално сметање за информатика. Изведувал настава и по математика I на Шумарскиот факултет, а учествувал и во спроведувањето на наставата по математика на Педагошкиот факултет во Штип. На постдипломските студии по математичко образование одржувал настава по споредбено образование и современи образовани системи, а на постдипломците по теориска математика им одржувал стручни семинари од областа дистрибуции, конформни пресликувања, Hp простори. Бил ментор на осум магистерски трудови и на две докторски дисертации, а бил член на комисија на уште неколку магистерски трудови и седум докторски дисертации. Бил ментор и на повеќе од 100 дипломски работи.

Научен интерес на Пандески биле проблемите од аналитички функции, теоријата на дистрибуции-обопштени функции, интерполациони проблеми. Учествувал со свои соопштенија на меѓународни конференции во Аранѓеловац, Белград, Будва, Херцег Нови, Петровац, Ниш, Нови Сад, Пловдив, Софија и Варна (Бугарија) и во Охрид. Во 1973 година бил на студиски престој во Загреб (Хрватска), а во 1977-78 година бил на студиски престој на Универзитетот Беркли - Калифорнија, САД. Во периодот 2002-2005 година бил продекан за меѓународна соработка на ПМФ, кога биле остварени голем број контакти со реномирани научни институции од странство. Бил и претседател на организациониот комитет на Третиот конгрес на математичарите на Македонија, како и уредник и рецензент во повќе списанија. Раководител беше на два научни проекти „*Апроксимации во реална и комплексна област и НP простори*" и учесник во проект раководен од проф. д-р Драган Димитровски. Има објавено учебник по математичка анализа за физичари, како и 32 научни труда во домашни и во странски списанија.

Наводи
------

1. ↑  Ристовски, Блаже, уред. (2009). „*Пандески*". *Македонска енциклопедија*. , книга II (М-Ш). Скопје: МАНУ. стр. 1112. Text "series
" ignored (help)
**Лештарка** или **обична лештарка** (науч. *Tetrastes bonasia* syn. *Bonasa bonasia*) — птица од родот лештарки (*Tetrastes*) и меѓу помалите членови на семејството на тетребите. Видот е непреселнички, присутен ширум северна Евроазија, на исток до Хокаидо (Јапонија), а на запад сè до средна и источна Европа. Живее во густи мешани иглолисни шуми, по можност онаму кајшто има смрча. Присутна е и во Македонија, каде во 2014 г. се забележани 312 единки.

Гнездото го прави на земја и положува по 3–6 јајца. Женката ги квачи јајцата и самостојно се грижи за младите во текот на нивниот развој, што е типично за ловните птици.

Птицата е долга 35-39 см. Перјето има ситна шара, но горниот дел е претежно сив, крилата се кафеави, а од долната страна е просеано со дамки со костенлива боја.

На главата мажјакот има кратка ќулавка што ја исправаат и црн врат обрабен со бело. Женката има помала ќулавка и нема црн врат. Во лет може да се забележи сивата опашка со црн завршеток.

Мажјаците се огласуваат со *ти-ти-ти-ти-ти*, додека пак женките имаат послеано *тет-тет-тет-тет-тет*. Огласувањето и претањето на крилата честопати се единствениот начин да се утврди присуството на оваа птица, поради нејзината плашливост и густината на дрвјата што ги населува.

Птицата се храни на земја, претежно со растенија. Во сезоната на парење исхраната ја дополнува со инсекти.

Наводи
------

1. ↑  „*Bonasa bonasia*". *IUCN Red List. Version 2008*. International Union for Conservation of Nature. 2004. Посетено на 11 мај 2006.
2. ↑  Алан П. Питерсон. „Птици на светот — Тековни научни имиња на птиците". Посетено на 27 јануари 2010. (англиски)
3. ↑  Некритички список на птиците во Македонија - Македонско еколошко друштво, 10 септември 2012
4. ↑  „Лештарка - Бројна состојба на дивечот,по години по региони". Државен завод за статистика на РМ. Посетено на 3 февруари 2016.[*мртва врска*]

Галерија
--------

* Лештарки на илустрација од делото „Птици на Европа" од Џон ГулдЛештарки на илустрација од делото „Птици на Европа" од Џон Гулд
* Јајца од лештаркаЈајца од лештарка
* Лештарка со исправена ќулавкаЛештарка со исправена ќулавка
* Лештарка претставена на грбот на Комон Леванте, ФранцијаЛештарка претставена на грбот на Комон Леванте, Франција
Кумарџилар ан по реставрацијата во 2016 година
 Анот во 2008 г
**Кумарџилар ан** — каравансарај сместен во Северна Никозија, Северен Кипар. Не е познато кога точно е изграден но се смета дека е изграден околу крајот на 17 век, е многу помала и скромна во споредба со Бујук ан (Големиот ан). Слично на сите каравансараи, влезот води до двор на отворено, кој е опкружен со двокатна зграда, која содржи 56 соби. Оние од горниот кат биле користени од патниците, додека оние од приземјето биле користени за нивните животни и предмети. Кумарџилар ан бил во лоша состојба, до опасност од колапс. Напорите за реставрација на зградата биле отежнати, поради недостиг на средства.

Во јануари 2018 година, Кумарџилар ан бил целосно реставриран и се користи како кафуле/ресторан, како и мали продавници кои продаваат локални производи.

Според Хашмет Музафер Гуркан, вратата на каравенсарајот „несомнено" припаѓала на латинска зграда. Во една хипотеза за неговото име се наведува дека првично се викал „Кумбараџилар Хани", по поделба на османлиската војска, „кумбараџилар". Анот низ документите се среќава и како „Ќучук ан" („Мала гостилница") од 1881 година, а Руперт Гунис во 1936 година напишал дека се нарекува „ан на патувачките музичари".

Наводи
------

1. ↑  Dubin & Morris 2002 harvnb error: no target: CITEREFDubinMorris2002 (help).
2. ↑  „Kumarcilar Han (Gamblers' Inn), Nicosia, North Cyprus". northcyprus.com. Посетено на 7 January 2015.
3. ↑  Gürkan, Haşmet Muzaffer. *Dünkü ve Bugünkü Lefkoşa* (турски) (3. изд.). Galeri Kültür. стр. 161. ISBN 9963660037.
Карта од 2003 година со Лодано.
 Грб на Лодано.
**Лодано** - село и поранешно седиште на истоимената општина во округот Валемаџа во кантонот Тичино, Швајцарија.

 Воздушен поглед (1954 година)
Првпат било забележано во 1224 година како Лодино.

Општината имала 70 жители во 1709 година, што се зголемило на 85 во 1801 година, 140 во 1850 година и 141 во 1900 година. Потоа се намалило на 134 во 1950 година и на 86 во 1970 година, пред повторно да се зголеми, на 171 во 2000 година и 191 година во 2003 година. Општината имала површина од 13,76 км².

Во 2004 година, општината била вклучена во поголемата, соседна општина Маџа .

Библиографија
-------------

* „Lodano" на германски, француски и италијански во „Историски речник на Швајцарија".
**Никола Михајлов** од Крушево, македонски сликар и зограф од XIX век.

Животопис
---------

Никола Михајлов бил син на сликарот Никола Зиси, во изработката на престолните икони „повеќе се приближувал до сликарството на Маргарит Зограф кој работел во Прилеп и околината во втората половина на XVIII век". Во 1867 година ја насликал иконата Преображение Христово за Зрзескиот манастир, а во периодот помеѓу 1870 и 1872 г. Никола, ги изработил најзначајните икони за иконостасот во црквата „Св. Преображение" во Прилеп (кон неговото творештво, од преостанатите икони во ризницата на црквата „Св. Преображение", може со поголема веројатност да му се препишат уште три икони Преображение, Богородица со Христос, Исус Христос. Негови икони се пронајдени и во соседната црква „Св. Благовештение" иако се смета дека се тие донесени од некоја друга црква. Заедно со Адамче Најдов (Зограф) работеле и во Белград.

Наводи
------

1. ↑  Николовски, Дарко (2013). „Прилог кон делото на зографот Никола Михаилов". *Ниш и Византија*. **XI**: 365.
2. ↑  Николовски, Дарко (2004). „Една непозната зографска работилница во уметноста на XVIII век". *Културно наследство*. 28-29: 197-208.
3. ↑  Бабиќ, Бошко (1961). „Неколку податоци за ѕидарите и сликарите во Прилепскиот крај од XIX век". *Стремеж*. **1**: 59.
Лоди во Италија
**Округот Лоди** (италијански: *Provincia di Lodi*) — област во рамките на провинцијата Ломбардија во северна Италија. Окружното место и најголемата градска населба е градот со исто име, Лоди.

Површината на округот е 782 км², а бројот на жители е 223.630 (2008 година).

Природни одлики
---------------

Округот Лоди се наоѓа во северниот дел на земјата, без излез на море. Локацијата на округот е во рамнината на Падова, областа е целосно обична. Реките во областа се во исто време и нејзините граници. Јужната граница на областа е реката По и источната реката Ада .

Население
---------

Според најновите проценки од 2008 година, повеќе од 220.000 жители живеат во округот Лоди. Густината на населението е голема, околу 280 жители на километар квадратен. Тоа е особено густо населена област западно од градот Лоди, на јужниот брег на градското подрачје на Милано.

Покрај огромното мнозинство на италијанското население, има и голем број имигранти од целиот свет.

Општини и населени места
------------------------

Во округот Лоди има 61 општина (итал. *Комуни*).

Најважното населено место и седиште на округот е градот Лоди (43,000 жители), кој со своите предградија има значително повеќе население. 

 Град Лоди, центар на округот

Надворешни врски
----------------

* www.provincia.lodi.it Официјална страница на округот Лоди
**Никола Лазовиќ** (13 ноември 1994) е српски фудбалер кој игра со Скарборо СЦ во Канадската фудбалска лига.

Кариера
-------

Лазовиќ играл на младинско ниво со ФК Слобода Ужице. Во 2013 година, тој играл во окружната лига на Златибор со ФК Златибор Чајетина, и помогнал да се обезбеди промоција во Лигата на зоната Дрина во неговата дебитантска сезона. Во 2016 година, тој му помогнал на Златибор да обезбеди промоција во српската лига Запад. Тој се вратил во својот поранешен клуб Слобода Ужице во 2018 година за да игра во Првата лига на Србија. За време на неговиот мандат со Слобода настапил на 29 натпревари, а во Првата лига запиша два гола. По една сезона во Првата лига играше со ФК Тутин.

Во 2020 година се вратил да игра со Слобода Ужице уште една сезона. Во летото 2021 година, тој играл во странство во Канадската фудбалска лига со Скарборо СЦ.

Наводи
------

1. ↑  „Фудбалери Златибора освојили Куп Западне Србије | ОПШТИНА ЧАЈЕТИНА". *www.cajetina.org.rs*. June 5, 2014. Посетено на 2021-11-16.
2. ↑  „Čančarević uveo Zlatibor u Srpsku ligu" (Serbian). Zlatibor TV. 10 June 2016. Посетено на 5 August 2017.CS1-одржување: непрепознаен јазик (link)
3. ↑  Петровић, Мирко. „ФУДБАЛЕРИ ЗЛАТИБОРА УСПЕШНИЈИ ОД СЛОБОДЕ ЗА ПРВО МЕСТО НА ТАБЕЛИ". *Sportski savez Čajetina* (српски). Посетено на 2021-11-16.
4. ↑  „Serbia - N. Lazović - Profile with news, career statistics and history - Soccerway". *int.soccerway.com*. Посетено на 2021-11-16.
5. 1 2  „Nikola Lazovic - Player Profile". *www.footballdatabase.eu*. Посетено на 2021-11-17.
6. ↑  „Scarborough SC roster". *cslregistration.ca*. Архивирано од изворникот на 2021-11-17. Посетено на 2021-11-17.
Множење на броевите 1,3 и 2 на шибер.
**Логаритмар** или  **шибер** – направа за сметање со логаритми која може да извршува различни основни операции на сметање, освен собирање и вадење.

Замислата за конструкција на логаритмар се појавува во 1620 година (Англичанецот Едмунд Гантер). Логаритмар во облик на линијар дава Сет Партриџ во 1657 година и овој вид понатаму најмногу се користи.

Начин на работа и конструкција
------------------------------

Логаритмарот се состои од две летвички со исти должини од кои пошироката во себе вдлабен жлеб по кој лизга потесната летвичка. Над пошироката летвичка по жлебот лизга провидна плочка на која е нацртана тенка линија која служи за исчитување на резултатот. На двете летвички, надолжно, впишани се повеќе редови броеви кои служат за пресметување.

Сметањето се врши со поместувањето на потесната летвичка долж пошироката при што зададените броеви се множат, се делат, се креваат на квадрат или куб, се вадат квадратен и кубен корен, се одредува реципрочна вредност, се пресметува природен логаритам, се пресметува синус и косинус, итн. Броевите на логаритмарот се запишани по логаритамска скала, со што тој е особено добро приспособен за „мултипликативни операции", а непогоден за „адитивни" (собирање и одземање).

Логаритмарите се правеле од дрво, а подоцна од пластика. Постојат повеќе модели на логаритмари спрема тоа кои сметачки операции ги извршуваат. На пример моделот „Дармштат" го користеле електроинженерите бидејќи покрај наведените операции на основа на пречникот на жицата ј пресметувал веднаш и површината на пресекот, претворал киловати во коњски сили и сл.

Шиберите се произведувале во стандардни димензии од 12,5 и 25 cm должина, многу поретко 50 cm. Точноста, т.е. **бројот на важечки цифри** кај моделот од 12,5 cm бил две, а кај моделот од 25 cm три цифри. Постоеле и кружни логаритмари.

Кружен логаритмар.

Точност
-------

Под важечка цифра се подразбирало бројот на првите цифри кои можат да се сметаат за точни. На пример ако се помножат на шиберот 2,17x3,45 се добива резултат 7,48 – останатите цифри не може да се отчитаат, додека со користење на калкулатор се добива резултат 7,4865.

Логаритмарот можел да се користи и како линија бидејќи имал нанесено сантиметри и закосен раб за цртање.

Надворешни врски
----------------

|  |  |
| --- | --- |
| Ризница | „Логаритмар" на Ризницата ? |

* Меѓународен музеј на логаритмари
**Лисицата и ловечкиот пес** (англиски: *The Fox and the Hound*) е американски цртан филм од 1981 година, произведен од продуцентската компанија Волт Дизни, а се заснова на истоименото дело на авторот Даниел П. Маникс. Премиерно е прикажан во САД на 10 јули 1981 година. Ова е дваесет и четвртиот долгометражен цртан филм изработен во продукција на компанијата Волт Дизни. Филмот ја раскажува приказната за два нетипични пријатели, црвената лисица по име Тод и ловечкото куче Копер, кои се борат да го задржат пријателството и покрај нивните инстинкти и притисокот на средината која бара од нив да се непријатели. На кино благајните, филмот остварил финансиски успех. Кога се појавил, тоа бил најскапиот анимиран филм продуциран дотогаш, чинел 12 милиони американски долари. Во 2006 година е објавено директно DVD продолжение, *Лисицата и ловечкиот пес 2*.

Надворешни врски
----------------

 Викицитат има збирка цитати поврзани со: ***The Fox and the Hound*** 
* Матична страница
* 

* *Лисицата и ловечкиот пес*  на  Семрежната филмска база на податоци (англиски)
* Лисицата и ловечкиот пес на Big Cartoon DataBase (англиски)
* 

* *Лисицата и ловечкиот пес* на Allmovie
* 

* *Лисицата и ловечкиот пес* на Box Office Mojo
* *Лисицата и ловечкиот пес* на Rotten Tomatoes.

 *Оваа статија за американски филм е никулец. Можете да помогнете со тоа што ќе ја проширите*.
**Кочо Чолаковски - Станко** (Нижеполе , Битолско,  1923
 - 9 септември 1942

) — македонски партизан, учесник во НОБ.

Животопис
---------

Чолаковски е роден во селото битолското Нижеполе во 1923 година. По занимање бил земјоделец. Како младинец се истакнал со непосредни идеи поради што бил примен за член на младинска воспитна група во селото, непосредно после окупацијата. Нешто подоцна бил примен за член на КПЈ. Кога била формирана четата „Јане Сандански", Чолаковски бил еден од нејзините борци. Само ден подоцна од формирањето на 9 септември 1942, загинал при несреќен случај, т.е. при недоволно внимателен пренос на пушки.

Наводи
------

1. ↑  „Загинати во Народноослободителната војна и Револуцијата (1941-1945)". Сојуз на борци од НОАВМ - Битола. Архивирано од изворникот на 2011-07-22. Посетено на 2011-01-09.
**Митровац на Тара** е туристичка населба и селска населба Перуќац, на планината Тара, во општината Бајина Башта. Се наоѓа на благо заталасана истоимена висорамнина, на 26 км од Бајина Башта, во висинска зона од 1.055 до 1.100 м.н.в. и најпознат е по големото детско одморалиште.

Положба
-------

Митровац до 1956 година бил скоро ненаселено место кога група природоници од Академијата на науките го одбрала за идно детско летувалиште порадистабилната клима, чистот воздух, големиот број на сончеви часови и особено „роза на ветровите". Имено на Митровац постојано пирка поветарец донесувајќи чист воздух.

Населбата плански е изградена во 1979 година како туристички центар, на Митровац постои детско одморалиште, шест павилјони со 600 легла, изградено од 1977 до 1979 година, Спортскиот камп „Митровац", Авантуристички адреалин парк, рекреативна жичара Тисово ридот-Митровац и Репушњак-Митровац, Центар за спортови на вода „Еезеро Заовине", стадион, викендици за одмор и ловечки дом. Од останати услужни објекти во населбата се наоѓа објект за изведување на културни и туристички манифестации - Центар за посетители на НП Тара (со сувенирница, инфо-пулт, природничка и етно-поставка), пошта, етно ресторан Кчара и др.

Туристичка зона на Митровац
---------------------------

Туристичката зона на Митровац, дефинирана е со Просторен план за подрачја со посебна намена во НП Тара и Мастер планот за развој на туризмот за планината Тара. Опфаќа простор од Заовинското езеро на југ, преку Митровац, до туристичката зона и Перуќачкото езеро на север. Оријентирана е кон развој на рекреативниот туризам, насочен кон ученичката популација.

Во непосредна близина на Митровац се наоѓа Природниот резерват од прва (највисока) категорија Црвени поток, а во рамки на него „Тепих ливада".

Исто така во рамки на Митровац е и Совина шумска учионица, (македонски јазик Совина шумска училница).

Во близина на Митровац се езерата:

* Акумулација – Езеро Заовине (7 км),
* Езеро Перуќац (12 км)

Видиковци:

* Ђавоља стена, (македонски јазик Ѓаволска карпа) (7 км)
* Козја стена, (македонски јазик Козја карпа) (7 км)

Овде се наоѓа Спомен-чешма Митровац.

Галерија
--------

* 
* 
*

Поврзано
--------

* Центар за посетитли на НП Тара на Митровац
* Камп на млади чувари на природата
* Бесеровачки Бари

Наводи
------

1. ↑  Национални парк Митровац на Тари: Митровац на Тари, приступ 13 мај 2013

Надворешни врски
----------------

* Митровац на Тара - мрежно место www.tara-planina.com
* За Митровац од мрежното место Tara.rs
* Митровац на Тара - мрежно место www.tara-zaovine.com
* Митровац на Тари Виртуелна шетња, видиковци, Тепих ливада
Логан Пол
**Логан Александар Пол** (1 април 1995

) — американски јутјубер и актер. Тој својата слава ја стекнал преку постирање на видеа на интернет. Потоа Пол се занимавал со глумење во телевизиски серии и филмови. Неговата телевизиска кариера започнала кога тој учествувал како гостин во „Закон и ред": Специјална единица за жртви и улога во комедискиот филм „Чудни осаменици". Неговата филмска кариера ја вклучува дистописката научна фантастика на Јутјуб со филмот „Разредување" и комедијата за возрасни „Авионски режим".

Животопис
---------

Логан Александар Пол е роден на 1 април 1995 година во Вестлејк, Охајо, каде и пораснал заедно со помалиот брат Џејк. Пол започнал да прави видеа за Јутјуб, на 10-годишна возраст.

Средно училиште завршил во Вестлејк, каде освоил петто место во боречки натпревар.

Во време кога се запишувал на колеџ, неговиот Јутјуб канал имал малку обожаватели. Во 2014 година го напуштил универзитетот Охајо за да се посвети целосно на кариерата забавувач на интернет. За таа цел се преселил во комплекс апартмани во Лос Анџелес.

Тој снимал видеа со Аманда Серни, Хуампа Зурита,направиле доста колаби заедно.
**„Лисицата и ловечкиот пес 2"** (англиски: *The Fox and the Hound 2*) е американски цртан филм од 2006 година, произведен од „DisneyToon Studios". Овој филм е продолжение на цртан филм „Лисицата и ловечкиот пес" од 1981 година. Приказната на филмот се одвива за време на младоста на Тод и Копер, во која Копер паѓа во искушение да се приклучи кон група на кучиња скитници кои се пејачи.

Надворешни врски
----------------

 Викицитат има збирка цитати поврзани со: ***The Fox and the Hound 2*** 
* Матична страница
* *Лисицата и ловечкиот пес 2* — AllMovie (англиски)
* Лисицата и ловечкиот пес 2 на Big Cartoon DataBase (англиски)
* 

* *Лисицата и ловечкиот пес 2*  на  Семрежната филмска база на податоци (англиски)
* *Лисицата и ловечкиот пес 2* на Rotten Tomatoes.

 *Оваа статија за американски филм е никулец. Можете да помогнете со тоа што ќе ја проширите*.
г.г. Стефан, поглавар на Македонската православна црква со митра
**Митра** (грчки: *μίτρα*, турбан) – вид на капа на одредени христијански свештеници. Митрите ги носат свештеници на православните цркви, на римокатоличката, англиканската (реформаторска) и некои лутерански цркви (протестантски).

Митрите во православието
------------------------

Најтипичните митри во православните цркви се засноваат на затворена царска круна од доцната Византиско Царство. Во крајна линија потеклото на оваа форма е од постарата „камилавка" (καμιλαύκιον), иако таа се издвоила од секуларните капи доста подоцна. Митри со форма на круна почнале да се користат подоцна, по падот на Цариград (1453) под отоманска власт. 
Православните митри се изработени во форма на луковична круна, тие се целосно затворени, а како материјал за нивна изработка се користи, брокат, дамаск или златно платно. Исто така тие може да бидат навезени, а често се украсени со скапоцени или полускапоцени камења. Вообичаено на митрите има четири икони (Христос, Богородица, Јован Крстител и на самиот врв крст), кои свештеникот може да ги бакне пред да ја стави митрата на глава. Православните митри вообичаено се златни, но може да се користат и други литургиски бои.
На врвот на митрата има крст кој може да биде метален и да биде исправен, или извезен на платното и лежечки. Понекогаш, наместо лежечки крст, митрата може да има икона на врвот.
Во Македонија митри се изработуваат во Раичкиот манастир кои се познати и барани не само во Македонија, туку и во целиот православен свет.

Митрите во западното христијанство
----------------------------------

Ватиканска митра, рачно везена со златен и сребрен конец, украсена со бисери
Во својата модерна форма во западното христијанство, митрата е висока капа која се состои од два слични дела (преден и заден) кои се издигаат и се сошиени од страните, а две кратки ленти секогаш висат назад.
Во католичката црква, правото за носење митра, според канонското право, им е дадено на бискупите и опатите кога се појавуваат на церемониите на осветување на бискуп и благословување на опат. Кардиналите вообичаено се сметаат дека се бискупи (од времето на папата Јован XXIII), но дури и кардиналите кои не се бискупи можат да носат митра.

Папата Франциск од Македонија на поклон доби митра изработена во манастирот Рајчица

Поврзано
--------

* Стихар
* Хитон

Наводи
------

1. ↑  „Богослужбените одежди на клириците". Архивирано од изворникот на 2016-08-05. Посетено на 2016-02-15.
2. ↑  Духовни светилишта - „Св. Ѓорѓија - Победоносец" - с.Рајчица, Дебарско
3. ↑  Митра со охридски бисер „Бигорски манастир"
4. ↑  Тијара за секој папа на Ла Стампа

Надворешни врски
----------------

* Одежди (хрватски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85086269
* GND: 4352833-8
* BNF: cb12241927c (податоци)

 |

 |
Во логиката, исказите *p* и *q* се **логички еквивалентни (истоветни)** кога имаат иста логичка содржина.

Синтаксички земено, *p* и *q* се еквиваленти ако секое од нив може да се докаже од другото.
Семантички земено, *p* и *q* се еквивалентни кога имаат иста вистинитосна вредност во секој модел.

Логичката еквиваленција често погрешно се меша со материјалната еквиваленција.
Првото е исказ во еден метајазик, кое тврди нешто *за* исказите *p* и *q* на објектен јазик.
Но самата материјална еквивалентност на *p* и *q* (се запишува како „*p* ↔ *q*") е друг исказ на објектниот јазик.
Меѓутоа тука постои извесна поврзаност; *p* и *q* се синтаксички еквивалентни ако и само ако *p* ↔ *q* е теорема, додека *p* и *q* се семантички еквивалентни ако и само ако *p* ↔ *q* е тавтологија.

Логичката еквивалентност на *p* и *q* понекогаш се изразува како *p* ≡ *q* или *p* ⇔ *q*.
Меѓутоа овие симболи исто така се користат и за материјална еквиваленција; правилното толкување зависи од контекстот.

Пример
------

Следниве искази се логички еквивалентни:

1. Ако Филип е во Скопје, тогаш тој е во Македонија. (Во симболи, *с* → *м*.)
2. Ако Филип не е во Македонија, тогаш тој не е во Скопје. (Во симболи, ~*м* → ~*с*.)

Синтаксички, (1) и (2) се кодеривативни по пат на законот на контрапозиција и двојна негација. Семантички, (1) и (2) се точни (вистинити) во апсолутно ист модел (толкувања, вреднувања); имено, оние каде или *Филип е во Скопје* е неточно, или *Филип е во Македонија* е точно.

(Треба да се напомене дека овој пример ја зема предвид класичната логика. Во некои некласични логики (1) и (2) не се сметаат за логички еквивалентни.)

Поврзано
--------

* Логички бикондиционал
* Логичка еднаквост
* Ако и само ако
* Взаемнозадоволителност
**Коскената срж** или **коскена срцевина** е сунѓересто ткиво со кое се исполнети шуплините во коските.

Функција
--------

Таа е фабрика на крвни зрнца. Таа испушта крвни зрнца во крвотокот кога тие ќе се развијат и кога телото има посебна потреба за нив. Во здраво тело, коскената срж ги создава повеќето од трите вида на крвни зрнца. Тие се: 

* црвените крвни зрнца (еритроцити)
* белите крвни зрнца (леукоцити)
* крвните плочки (тромбоцити)

Созревањето и развојот на крвните зрнца внимателно се контролира за да може да се создаде точниот број на секој вид на зрнца за телото да биде здраво. Секоја секунда се создаваат милиони црвени и бели крвни зрнца.

Клетките остануваат во коскената срж сè додека не се доволно созреани за да можат да се движат во крвта и соодветно да ги извршуваат различните функции што ги имаат. Прераното слевање на неоформени крвни зрнца од коскената срж во циркулаторниот систем е бид на рак т.е. леукемија.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Органи на лимфниот систем |
| --- |
|  |
| Примарни органи | 
* Коскена срж
* Тимус

 |
|  |
| Секундарни органи | 
* Слезина
* Крајници
* Лимфни јазли

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85081538
* GND: 4031332-3
* BNF: cb11965361b (податоци)
* NDL: 00566838
* NKC: ph121899

 |

 |